CELEX: 62008CN0297
Language: da
Date: 2008-07-03 00:00:00
Title: Sag C-297/08: Sag anlagt den 3. juli 2008 — Kommissionen for De Europæiske Fællesskaber mod Den Italienske Republik

30.8.2008   
            
            
               DA
            
            
               Den Europæiske Unions Tidende
            
            
               C 223/35
            
         Sag anlagt den 3. juli 2008 — Kommissionen for De Europæiske Fællesskaber mod Den Italienske Republik
   (Sag C-297/08)
   (2008/C 223/55)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved C. Zadra, D. Recchia og J.-B. Laignelot, som befuldmægtigede)
   
      Sagsøgt: Den Italienske Republik
   Sagsøgerens påstande
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 4 og 5 i Europa-Parlamentets og Rådets direktiv 2006/12/EF af 5. april 2006 om affald (1), idet den ikke hvad angår regionen Campania har truffet alle de foranstaltninger, som er nødvendige for at sikre, at affaldet nyttiggøres eller bortskaffes, uden at menneskers sundhed bringes i fare, og uden at det skader miljøet, og idet den navnlig ikke har oprettet et tilstrækkeligt og integreret net af bortskaffelsesfaciliteter.
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Under denne sag søger Kommissionen Den Italienske Republik domfældt for ikke at have oprettet et integreret og tilstrækkeligt net af bortskaffelsesfaciliteter i regionen Campania, som sætter denne i stand til selv at bortskaffe sit affald i overensstemmelse med nærhedsprincippet. Det påståede traktatbrud er kilde til fare for menneskers sundhed og for miljøet, således som de italienske myndigheder selv har erkendt i de officielle meddelelser, og udgør derfor en tilsidesættelse artikel 4 og 5 i direktiv 2006/12/EF.
   
      (1)  EUT L 114, s. 9.